**Roller i peergruppen**

Vi vil med måden vi organiserer grupperne på, sørge for ikke at lade enkelte gruppemedlemmer stå med alt ansvaret for gruppen.

Derfor har vi også en række principper for gruppen (se andet dokument), som skal sikre, at det er en gruppe af ligeværdige peers, hvor alle tager ansvar for hinanden og gruppen.

Dog har vi også erfaring med, at der er behov for at én tager teten for at der sker noget, og derfor har vi en stafet- eller rotationsprincip for tovholderen for hvert enkelt møde.

**Peers**

Alle der er med i peer-to-peer forløbet og den enkelte peergruppe er peers. Peers ligeværdige person, og ofte tilhører ofte samme sociale gruppe som andre peers i et peer-to-peer forløb, her personer med høreudfordringer.

Peer-to-peer forløbet består af peergrupper, som er selvstyrende, så der er ikke nogen fra Høreforeningens sekretariat der deltager eller leder møderne. På den måde har peers ansvar for den enkelte gruppe og forløbet.

En peer er på én måde deltager i peer-to-peer forløbet og peergruppen som mødedeltager, og på en anden måde er peers frivillige, som tager ansvar og bidrager til at gruppen er levende, deltager i gruppens møder og er aktivt deltagende på møderne, og tager hensyn til de andre.

**Tovholder**

For at sikre, at én ikke bliver leder for gruppen permanent og står med alt (for meget) ansvar, så bruger vi den ligeværdighedder er i peer-to-peer, til at lade lederansvaret gå på runde.

I sidste del af hvert peergruppemøde når man vælger tid, sted, tema til næste møde, så vælger man også en "tovholder" der står for at det næste møde gennemføres.

Det indbefatter, at tovholderen forbereder det næste møde, gerne med de mødematerialer der ligger i vores mødemateriale-kuffert.

Desuden skal tovholderen også sørge for at finde ud af om eventuelle peers der ikke var tilstede til det foregående møde kan være med på det næste, og evt. få det flyttet, hvis ikke.

Men også, at hvis der opstår uforudsete ting, såsom at der er nogen der alligevel ikke kan deltage, så at sørge for at mødet flyttes eller alligevel gennemføres som planlagt.

Er man i tvivl om noget, så er det helt ok at skrive til projektleder Tue for sparring på [thl@hoereforeningen.dk](mailto:thl@hoereforeningen.dk)

Tovholderrollen går i princippet på runde, men hvis gruppen er med på det, så kan den godt blive hos en peer over flere møder.

**Kontaktperson**

For at sikre, at der er en kommunikationsforbindelse mellem peergruppen og projektledelsen, så skal gruppen vælge en fast kontaktperson, som kan skrive til projektledelsen, hvis der er udfordringer eller andet, og som projektledelsen også kan skrive til for at spørge til om der er aktivitet i gruppen, ny information om forløbet mv.

Kontaktpersonen vælges på opstartsmødet i gruppen og skriver selv en mail til [thl@hoereforeningen.dk](mailto:thl@hoereforeningen.dk) efterfølgende om at vedkommende er kontaktperson. Gruppen kan også vælge en ny kontaktperson senere i forløbet, hvis nødvendigt.